<classify> MKUU wa Mkoa wa Rukwa, Joachim Wangabo amewakumbusha watu mashuhuri wakiwemo maaskofu waliosoma katika Seminari ya Kaengesa inayomilikiwa na Kanisa Katoliki Jimbo la Sumbawanga, watambue ni wadau wakubwa katika kuchangia maendeleo katika kata ya Kaengesa iliyopo katika Manispaa wa Sumbawanga.Miongoni mwa watu mashuhuri walisoma katika Seminari ya Kaengesa ni pamoja na Askofu Mkuu wa Jimbo Kuu Katoliki Dar es Salaam, Mwadhama Kadinali Polycarp Pengo, na Waziri Mkuu Mstaafu Mizengo Pinda na wafanyabiashara wakubwa nchini.Amemuagiza Mkurugenzi Mtendaji wa Halmashauri ya Wilaya ya Sumbawanga, Nyangi Msemakweli kushirikiana na uongozi wa Kata ya Kaengesa akiwemo diwani wa kata hiyo, Godfrey Kauzeni kuwaorodhesha wadau hao wakubwa wa maendeleo walisoma katika seminari hiyo.Mkishawaorodhesha na kuwatambua watembeleeni na muendelee kuwakumbusha kuwa wana mchango mkubwa katika maendeleo ya kata hiyo ikiwa ni pamoja na kuchangia katika miundombinu ya kijamii, amesema Wangabo.Serikali mfuko wake ni mdogo, hauwezi kufanya kila kitu kwa wakati mmoja kwa mfano Halmshauri ya Wilaya ya Sumbawanga ina idadi ya vijiji 114, wana maboma 250 yote yanahitaji ujenzi wake ukamilike lakini fedha haipo kukamilisha yote kwa wakati mmoja,amesema.Nyangi amemhakikishia Wangabo kuwa atahakikisha anatekeleza maelekezo yake kwa kushirikiana na Diwani wa Kata ya Kaengesa, Kauzeni haraka iwezekanavyo.  <topic>: KITAIFA 